stanford-oval/wikipedia huggingface dataset:
Homs
Historia > Syyrian sisällissota

Vuonna 2011 puhjenneissa Syyrian levottomuuksissa Homsia pidettiin kapinan pääkaupunkina, ja Syyrian hallitus sanoi kapinallisia aseistautuneiksi rikollisjoukoiksi ja terroristeiksi. Siksi hallituksen joukot toimivat alueella kovaa aseellista voimaa käyttäen ja surmaten kapinallisia, kapinallisiksi epäiltyjä ja tielle osuneita siviilejä. Syyrian opposition mukaan 2 700 henkilöä oli kuollut 1. helmikuuta 2012 mennessä. Aktivistien mukaan Syyrian hallituksen joukot tappoivat ainakin 200 siviiliä tulittamalla kapinallisten aluetta Homsissa.
Syyrian ortodoksisen kirkon ja Vatikaanin mukaan kapinalliset ovat ajaneet pakosalle 90 % kaupungin kristityistä ja vieneet heidän omaisuutensa. Osaa vangituista on käytetty myös sodan sääntöjen vastaisesti ihmiskilpinä.
Toukokuussa 2014 kapinalliset vetäytyivät suurimmasta osasta Homsia Syyrian hallituksen kanssa tekemänsä sopimuksen mukaisesti. Joulukuussa 2015 kapinalliset vetäytyivät saman tapaisen sopimuksen mukaan viimeisistä kaupungissa hallitsemistaan alueista jättäen koko kaupunginhallituksen joukkojen valvontaan. Kapinalliset hallitsivat edelleen alueita kaupungista pohjoiseen. 7. joulukuuta 2024 kapinalliset ilmoittivat vallanneensa kaupungin lyhyiden taistelujen jälkeen heidän edetessään ympäri maata.
Väestö

Syyrian vuoden 2004 väestönlaskennan mukaan Homsissa asui 652 609 henkilöä. Ennen sisällissodan alkua kaupungissa ja sen ympäristössä asui arviolta noin 1,5 miljoonaa henkilöä. Homsin asukkaiden valtaosa on sunnimuslimeja ja he asuttavat pääasiassa läntisiä, pohjoisia ja itäisiä kaupunginosia. Noin 10 % Homsin asukkaista on kristittyjä ja heitä asuu etenkin Homsin vanhassakaupungissa. Lisäksi noin 25 % asukkaista on alaviitteja ja heitä asuu kaupungin kaakkoisosissa.
Aiheesta muualla

Wikimedia Commonsissa on kuvia tai muita tiedostoja aiheesta .
Homs. Syria (englanniksi) (britannica.com)
Homsjärveä satelliittikuvassa.
Khalid ibn al-Walidin moskeija.
Bašar al-Assadin vastainen mielenosoitus Homsissa.
Enduron maailmanmestaruuskausi 2024

Enduron maailmanmestaruuskausi 2024 oli enduron maailmanmestaruussarjan kausi.
Kilpailukalenteri

| Nro | Päivämäärä | Osakilpailu | Paikka | Lähde |
| --- | --- | --- | --- | --- |
| 1. | 5.–7. huhtikuuta | Portugalin GP | Fafe |  |
| 2. | 12.–14. huhtikuuta | Portugalin GP | Valpaços |  |
| 3. | 10.–12. toukokuuta | Romanian GP | Bacau |  |
| 4. | 21.–23. kesäkuuta | Italian GP |  |  |
| 5. | 12.–14. heinäkuuta | Slovakian GP | Gelnica |  |
| 6. | 2.–4. elokuuta | Walesin GP | Rhayader |  |
| 7. | 13.–15. syyskuuta | Ranskan GP | Brioude |  |
Lähde:
Ville

| Ville |
| --- | --- |
Nimipäivä:   
– suomenkielinen:  6. huhtikuuta
– ruotsinkielinen:  6. huhtikuuta
– ortodoksinen:   28. helmikuuta  7. maaliskuuta  22. maaliskuuta  12. huhtikuuta  26. huhtikuuta  2. elokuuta 
Muunnelmia:  Vilho, Vili, Wille
Vastineita eri kielissä:  Wilhelm, William, Willem, Guillaume
Nimen alkuperä:  Vilhelm
Infobox OKNimi-testi OK: 
Ville on suomalainen miehen etunimi. Se on muunnos saksalaisperäisestä Vilhelm-nimestä ja nimestä Villehart ja myöhemmin myös näiden muunnoksista saaneista Vilhosta ja Viljamista. Villen nimipäivää vietetään 6. huhtikuuta. Suomalaisessa almanakassa Ville on ollut vuodesta 1950.
Ville-nimi yleistyi jo 1800-luvulla mutta kasvatti suosiotaan selvästi 1970-luvulla. Ville on Suomen tavallisimpia miesten etunimiä: Digi- ja väestötietoviraston tietojen  mukaan 1900-luvun alusta vuoden 2019 loppuun mennessä nimen Ville on saanut 36 052 miestä ja alle 10 naista. Nimen kulta-aikaa oli 1980- ja 1990-luku, jolloin se annettiin Suomessa 21 651 henkilölle. Suosituimmillaan nimi oli 1980-luvun lopussa ja 1990-luvun alussa, jolloin se oli Suomen suosituin poikien ensimmäinen nimi. Viime aikoina Ville ei ole enää ollut muotinimi muttei vieläkään läheskään unohtunut: vielä 2010-luvulla Villejä nimettiin Suomessa 1 424.
Lisäksi nimi on annettu noin 490 henkilölle muodossa Wille.
Kuvitteellisia Villejä

Ville, henkilö laulaja Jonna Tervomaan laulamassa Syksyn sävel -laulukilpailun voittaneessa iskelmässä Minttu sekä Ville (1983)
Ville, Aarne Tarkaksen elokuvasarjassa Arska ja Ville
Ville, sarjakuvahahmo. Citykoira Simon isäntä
Ville Puupponen, Leena Lehtolaisen Maria Kallio -kirjojen poliisi
Ville Pyry, laulaja Sinikka ja Tiina Nopolan Risto Räppääjä-kirjoissa
Ville Vaarallinen, hahmo Ankronikka-piirrossarjasta.
Ville Vaitelias, liikanimi Tuntematon sotilas -romaanin Vilho Koskelalle (Vaitelias oli myös Vilhelm I Oranialaisen liikanimi)
Ville Vallaton (engl. Dennis the Menace, sukunimi Mitchell), animaatiohahmo
Ville Viluinen, Chilly Willy, pingviini Walter Lantz Productionsin sarjakuvissa
Villet ja Veerat, hollolalainen kansantanssiryhmä
Ventti-Ville, Tauno Palon esittämä henkilö Valentin Vaalan elokuvassa Omena putoaa (1952)
Ville, Mintun isoveli Maikki Harjanteen Minttu -kirjoissa
Aiheesta muualla

Kuvia tai muita tiedostoja aiheesta Ville Wikimedia Commonsissa
At the Gates

| At the Gates |
| --- | --- |
 At the Gates Sweden Rock -festivaaleilla 2008.
Tiedot
Toiminnassa:  1990–1996, 2008–
Tyylilaji:  melodinen death metal
Kotipaikka:   Göteborg, Ruotsi
Laulukieli:  englanti
Jäsenet:  Tomas Lindberg, laulu   Jonas Stålhammar, kitara   Jonas Björler, basso   Adrian Erlandsson, rummut   Martin Larsson, kitara  
Entiset jäsenet:  Alf Svensson, kitara (1990–1993)  Tony Andersson, basso (1992)  Anders Björler, kitara  (1990–1996, 2007–2008, 2010–2017)
Levy-yhtiö:  Earache Records   Peaceville Records  
Aiheesta muualla
Kotisivut
Infobox OKNimi-testi OK: 
At the Gates on ruotsalainen death metal -yhtye. Yhtyeen suosituimmaksi albumiksi jäi vuonna 1995 julkaistu Slaughter of the Soul. Myös moni yhdysvaltalainen metalcore-yhtye on saanut vaikutteita At the Gatesilta, muun muassa The Black Dahlia Murder, As I Lay Dying ja Darkest Hour.
Kun yhtye hajosi vuonna 1996, rumpali Adrian Erlandsson, basisti Jonas Björler ja kitaristi Anders Björler perustivat The Hauntedin. Laulaja Tomas Lindberg vieraili lukuisissa eri projekteissa, kuten Skitsystem, Disfear, The Crown ja Nightrage. The Hauntedin rumpali Adrian Erlandsson jätti yhtyeen myöhemmin liityttyään Cradle of Filthiin. Yhtye lupautui tekemään paluun kesällä 2008 ja esiintyi muun muassa Ruisrockissa ja Turussa 4. heinäkuuta 2008.
Jäsenet > Nykyinen kokoonpano

Tomas Lindberg - laulu (1990-1996), (2008-)
Martin Larsson - kitara (1993-1996), (2008-)
Jonas Stålhammar - kitara (2017-)
Adrian Erlandsson - rummut (1990-1996), (2008-)
Jonas Björler - basso (1990-1996), (2008-)
Jäsenet > Entiset jäsenet

Anders Björler - kitara (1990-1996), (2008-2017
Alf Svensson - kitara (1990-1993)
Tony Andersson - basso (1992)
Jormen Pecanla - rummut (1992)
Diskografia > Studioalbumit

The Red in the Sky Is Ours (1992,  Peaceville Records)
With Fear I Kiss the Burning Darkness (1993,  Peaceville)
Terminal Spirit Disease (1994,  Peaceville)
Slaughter of the Soul (1995,  Earache Records)
At War with Reality (2014,  Century Media)
To Drink from the Night Itself (2018,  Century Media)
The Nightmare of Being (2021,  Century Media)
Diskografia > EP:t

Gardens of Grief (1991,  Dolores Records)
The Mirror Black (2019,  Century Media)
With the Pantheons Blind (2019,  Century Media)
Diskografia > Kokoelma-albumit

Suicidal Final Art (2001,  Peaceville)
Diskografia > Livealbumit

Purgatory Unleashed – Live at Wacken (2010,  Earache)
| n k At the Gates |
| --- | --- |
 Tomas Lindberg  Jonas Stålhammar  Jonas Björler  Adrian Erlandsson  Martin Larsson   Alf Svensson  Tony Andersson  Anders Björler 
Studioalbumit:  The Red in the Sky Is Ours  With Fear I Kiss the Burning Darkness  Terminal Spirit Disease  Slaughter of the Soul  At War with Reality  To Drink from the Night Itself  The Nightmare of Being 
EP:t:  Gardens of Grief  The Mirror Black  With the Pantheons Blind 
Kokoelma-albumit:  Suicidal Final Art 
Livealbumit:  Purgatory Unleashed – Live at Wacken 
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data  Yhdysvallat 
Taiteenala:  MusicBrainz 
Muut:  IdRef
Miesten tasa-arvo

| Miesten tasa-arvo ry |
| --- | --- |

Perustettu:  2008
Toimiala:  sukupuolten välisen tasa-arvon edistäminen
Kotipaikka:  Helsinki
Puheenjohtaja:  Juuso Erno
Aiheesta muualla
[www.miestentasa-arvo.fi Sivusto]
Infobox OKNimi-testi OK: 
Miesten tasa-arvo ry (MTA) on vuonna 2008 perustettu miesjärjestö. Yhdistyksen tarkoituksena on edistää sukupuolten välistä tasa-arvoa miesten tasa-arvo-ongelmiin keskittyen.
MTA:n mielestä sukupuolten tasa-arvo koskee naisten ohella myös miehiä ihmis- ja perusoikeuksien mukaisesti. Järjestön mukaan miesten asema on useissa asioissa naisten asemaa heikompi, joten todellinen tasa-arvo voidaan järjestön näkemyksen mukaan saavuttaa vain, jos myös miesten asemaa parannetaan.
MTA on poliittisesti sitoutumaton kansalaisjärjestö. Vuonna 2022 yhdistyksen puheenjohtaja oli Juuso Erno ja varapuheenjohtaja Pasi Vuokko. Yhdistys oli yksi Miesjärjestöjen keskusliiton perustajajäsenistä.
Ohjelma

MTA:n ohjelma vaatii muun muassa miesten asevelvollisuuden korvaamista sukupuolisesti tasa-arvoisella järjestelmällä, eronneiden isien aseman parantamista, lähisuhdeväkivallan torjuntaa ja seksismin poistamista viranomaistoiminnasta.
Ohjelman mukaan STM:n tasa-arvoyksikön ja Tasa-arvovaltuutetun toimiston asiantuntijoista ja johtajista on jo muutaman vuoden 
kuluttua oltava vähintään 30 prosenttia miehiä ja tasa-arvoyksikön tulee luopua käytännöstä, että heidän rekrytoinnissaan suositaan ”naisoikeutta” opiskelleita naistutkijoita.
Ohjelma kiinnittää myös huomiota miesten pidempiin työviikkoihin ja vähempään vapaa-aikaan parisuhteissa, vaarallisempiin töihin, etävanhempien asemaan ja pidempiin isyysvapaisiin.
Ohjelman mukaan naisiin kohdistuva parisuhdeväkivalta on vakava ongelma mutta myös miehiin kohdistuvaan väkivaltaan tulisi kiinnittää enemmän huomiota, koska Suomessa miehistä 5,6 prosenttia ja naisista 4,3 prosenttia on kokenut parisuhdeväkivaltaa tuoreimman vuoden aikana ja vakavaa pelkoa kotona tapahtuvaa väkivaltaa kohtaan tuntee miehistä 4 prosenttia ja naisista 2 prosenttia.
Yhdistyksen linja ja tausta

MTA näkee, että tasa-arvopolitiikassa ei ole huomioitu riittävässä määrin miesten tasa-arvo-ongelmia. Yhdistyksen mielestä tasa-arvopolitiikan tulisi edistää yhtä lailla niin miesten kuin naistenkin oikeuksia. Sosiologi Henry Laasanen katsoo MTA:n tavoittelevan ”todellista tasa-arvoa”.
MTA ei vastusta toimia naisten aseman parantamiseksi, mutta edellyttää sitä, että näiden toimien mahdolliset vaikutukset miesten asemaan otetaan myös huomioon, jotta miehiin kohdistuva sukupuoli­syrjintä ei entisestään lisääntyisi.
MTA:n mukaan miesten tasa-arvo-ongelmat jäävät yhä usein pimentoon. MTA:n puheenjohtaja Juuso Erno kokee, että miesten tasa-arvo-ongelmia vähätellään yhä yleisesti. Ernon mukaan suomalainen hyvinvointiyhteiskunta tukee paremmin naisia kuin miehiä. Miesten sosiaaliset turvaverkot ovat usein heikompia kuin naisten, eikä työelämäkään tarjoa heille enää, jatkuvassa taloudellisessa rakennemuutoksessa, tukea entiseen malliin. Tämä epävarmuus on saanut entistä useammat miehet vaatimaan, että myös heidän oikeutensa ja ongelmansa huomioitaisiin tasa-arvopolitiikassa. Toisaalta miehet eivät välttämättä edes itse kykene aina havaitsemaan tai ilmaisemaan heihin kohdistuvaa syrjintää. Miesten on esimerkiksi ennakkoluulojen vuoksi vaikea tuoda esille heihin kohdistuvaa seksuaalista häirintää.
MTA:n entinen varapuheenjohtaja Pasi Malmi sanoo, että suomalaisessa nyky-yhteiskunnassa miehen rooli on yhä murrosvaiheessa, kun taas naisten rooli on jo selkiintymässä. Malmin mielestä miesasialiikkeestä on viime aikoina kehittynyt vakasti otettava yhteiskunnallinen ilmiö.
MTA on osallistunut vilkkaasti yhteiskunnalliseen tasa-arvokeskusteluun julkaisemalla kannanottoja ja lausuntoja. MTA on kritisoinut maahanmuuttajien liikuntapalvelujen sukupuolijaottelua ja vain naisille avoimia kuntosaleja sekä uimahallivuoroja, sillä MTA pitää tällaista jaottelua haitallisena sukupuolten välisen tasa-arvon ja maahanmuuttajien kotoutumisen edistämiselle. Väkivaltatutkimukseen MTA on vaatinut tasapuolisuutta ja tasa-arvopolitiikkaan miehiin kohdistuvan väkivallan huomioimista tasapuolisesti. MTA on tuominnut YK:n naisjärjestön UNWmenin HeforShe-kampanjan, sillä järjestö pitää sitä perinteisten sukupuoliroolien pönkittämisenä. Lentoyhtiöiden miesmatkustajiin kohdistaman sukupuolisyrjinnän, joka ilmenee siinä, ettei yksin matkustavaa lasta suostuta asettamaan istumaan miesmatkustajan vierelle, MTA on tuominnut niin ikään jyrkästi.
MTA on yhdessä muiden kansalaisjärjestöjen kanssa vaatinut pojille ei-lääketieteellisistä syistä tehtävien ympärileikkausten kieltämistä lailla.
Kritiikkiä

2010-luvun alussa Tasa-arvoasiain neuvottelukunnan (TANE) miesjaoston sihteeri, kriittinen miestutkija Arto Jokinen oli sitä mieltä, että MTA:n ympärille on ollut ryhmittäytynyt äänekkäin ja ärhäkkäin osa miesasiamiehistä. Jokinen kritisoi MTA:tä rakentavuuden puutteesta ja vastakkainasettelujen lietsomisesta miesten ja naisten välille.
Ida Erämaa arvioi Ilta-Sanomissa MTA:n osallistuvan aktiivisesti tasa-arvokeskusteluun naisvihamielisillä ja naisoletettuja seksuaalirikosten uhreja vähättelevällä ja syyttävällä tyylillä. Lisäksi hän kirjoitti, että yhdistys levittää ahkerasti disinformaatiota sukupuolten epätasa-arvosta omissa kanavissaan.
Toiminta

MTA järjestää muun muassa esitelmätilaisuuksia ja konferensseja, antaa lausuntoja ja kannanottoja sekä edistää tietoisuutta miehiä koskevista ihmisoikeuskysymyksistä.
Yhdistys huomioi palkinnoin ja moittein vuosittain sukupuolten tasa-arvoon liittyviä tahoja. Huomiointeja ovat sekä tasa-arvopalkinto että tasa-arvon jarru -moitehuomiointi.
MTA on muun muassa järjestänyt emeritustutkija Pauli Sumasen kirjojen ”Vaiettua tietoa tasa-arvosta” ja "Kun naisen euro on 76 senttiä, niin miehen euro on 75 senttiä. Mitä ne kertovat?" julkistamistilaisuudet. Pauli Sumanen on tutkimuksillaan pyrkinyt osoittamaan, että nykyinen palkkatasa-arvokeskustelu rakentuu pitkälti ennakkoluulojen ja uskomusten, ei tutkitun tiedon, varaan.
Yhdistys oli yksi Miesjärjestöjen keskusliiton perustajajärjestöistä (muut ovat Miessakit ry ja Vihreä miesliike ry), mutta se erosi keskusliitosta vuoden 2014 lopussa.
Rahoitus

Vuonna 2024 MTA sai seurusteluväkivallan vastaisen kolmen vuoden pituisen hankkeen toteutukseen sosiaali- ja terveysministeriöltä 637 746 euron valtionavustuksen. Yleisradion tekemän selvityksen mukaan järjestön avustushakemus oli sisältänyt virheellistä tietoa. Hakemuksessa sanotaan, että ”säännönmukainen tutkimustulos fyysisestä seurusteluväkivallasta länsimaissa on, että valtaosa siitä kohdistuu poikiin ja miehiin”, mikä Ylen haastattelemien asiantuntijoiden mukaan ei pidä paikkaansa, vaikka joistakin yksittäisistä tutkimuksista voikin löytyä väitteelle tukea. Lisäksi MTA oli ilmoittanut yhteistyökumppaneikseen tahoja, jotka eivät todellisuudessa tee järjestön kanssa yhteistyötä. MTA:n ilmoittamista yhteistyökumppaneista ainoastaan kaksi vahvisti olevansa yhteistyössä järjestön kanssa. Sen sijaan hakemuksessa mainitut Väestöliitto, Mieli ry, Varusmiesliitto, Maria Akatemia ja Puolustusvoimien pääesikunnan koulutusosasto eivät ole kirjallisesti suostuneet yhteistyöhön MTA:n kanssa.
MTA:n oikaisuvaatimuksessa YLE:lle huomautetaan mm. siitä, että YLE sivuuttaa artikkelin asiantutijaa Honkatukiaa haastatellessaan ne kolme seurusteluväkivallasta kertovaa tutkimusta, joihin MTA:n hankehakemuksessa on viitattu ja jotka YLE:n haastattelijan tulisi tietää käsittelevän viitatuilta osin seurusteluväkivaltaa, sillä näihin YLE kuitenkin viittaa faktantarkistuksen yhteydessä.
MTA toteaa myös olevan normaali käytäntö, että alustavia keskusteluja käydään useiden yhteistyötahojen kanssa ennen hankkeen rahoituspäätöstä mutta kirjallinen sitoutuminen vaatii yleensä ensin hankkeen rahoituspäätöksen toteutumisen, kuten MTA:n yhteistyökumppanien kanssa on toimittu.
Aiheesta muualla

Miesten tasa-arvo ry:n kotisivut
Ida Erämaa, Ministeriön työpöydällä on jättipotti tasa-arvon taantumusliikkeelle Iltalehti 18.12.2023, päivitetty 19.12.2023 (kriittinen kolumni)
Yhdistyksen vanha liikemerkki.
Jukka Honkavuori

| Jukka Honkavuori> Henkilötiedot |
| --- | --- |
Syntynyt: 19. syyskuuta 1991 (ikä 33) Rovaniemi
Kansalaisuus:  Suomi
Uran tiedot
Laji:  Autourheilu
Seura:  Rovaniemen Autourheilijat (RoiUA)
Saavutukset
Voitot:  2008 Formula Ford Finland 1. sija 2009 Formula Renault 2.0 Finland 1. sija 2011 MRF Formula Series India 3. sija 2014 Porsche GT3 Cup Finland 1. sija 2020 Hankook 24h Dubai (991 luokka) 1.sija.
Honkavuori ajamassa Porsche Supercup -kilpailussa vuonna 2021.
Jukka Honkavuori (s. 19. syyskuuta 1991, Rovaniemi) on suomalainen autourheilija, joka edustaa Rovaniemen Autourheilijoita. Honkavuori on rata-autoilun kaksinkertainen Suomen mestari (2008,2009) ja kauden 2014 Porsche GT3 Cup Finland-mestari.
Ura

Honkavuori aloitti ajamaan kilpaa 5-vuotiaana Rovaniemen Mäntyvaarassa sijaitsevalla kartingradalla. Isä Aimo Honkavuori tutustutti pojan lajin pariin ja näin polte ajamiseen syntyi. Honkavuori ajoi eri karting-luokkia vuoteen 2007 asti, jolloin hän testasi ensimmäistä kertaa Formula Ford-autoa Virtasalmen moottoriradalla. Vuonna 2008 Honkavuori ajoi koko kauden Suomessa Formula Ford-sarjaa voittaen siinä mestaruuden 5 voitolla ja 11 podium-sijoituksella. Kaudella 2009 Honkavuori siirtyi ajamaan Formula Renault 2.0 -sarjaa Suomessa Koiranen bros. Motorsport-tallissa voittaen sarjan mestaruuden 6 voitolla kymmenestä osakilpailusta. lähde?
Kaudella 2010 Honkavuori ajoi vajaan kauden Formula Renault 2.0 Eurocup -sarjaa Euroopassa. Paras tulos oli toinen Spa Francorchampsissa Belgiassa. Honkavuori oli 10. sarjan lopputuloksissa. lähde?
Kaudella 2011 ajoi testiä Formula 2 -luokassa, mutta vähäisen rahoituksen takia ei ajanut sarjassa kilpaa. Honkavuori kutsuttiin Gulf Oil-yhtiön tukemana ajamaan Intiaan MRF Formula Series-sarjaa, jossa Honkavuori oli sarjan lopputuloksissa 3. Vuosina 2012-2013 Honkavuori ajoi testiä useissa eri kilpa-sarjoissa, kuten Ferrari Challenge Asian Pacific-sarjassa Kiinassa sekä Le Mans Prototypes C-sarjassa Ranskassa. Honkavuori on toiminut Porschen kouluttajana Euroopassa ja Lähi-idässä vuodesta 2012 lähtien.
Kaudella 2014 Honkavuori siirtyi ajamaan kotimaista Porsche GT3 Cup-sarjaa voittaen mestaruuden osallistumalla kymmeneen lähtöön, joista voitti kahdeksan. lähde?
Kaudella 2020 Honkavuori ajaa Porsche Mobil 1 Supercup sarjassa MRS GT Racing -tallissa. Sarjaa ajetaan F-1-kilpailujen yhteydessä sunnuntaisin. Honkavuori voitti Dubain 24 tunnin ajon 991-luokassa helmikuussa 2020.
Aiheesta muualla

http://www.jukkahonkavuori.net/ (Arkistoitu – Internet Archive)
DriverDB-sivustolla (englanniksi)
Olga Heikkala

| Olga Heikkala |
| --- | --- |
 Olga Heikkala Ullanlinnassa 2019
Henkilötiedot
Koko nimi:  Olga Iita Mirjam Heikkala
Syntynyt: 26. huhtikuuta 2000 (ikä 24) Tornio
Ammatti:  näyttelijä, laulaja
Näyttelijä
Aktiivisena:  2013–
Merkittävät roolit:  Mira Angervuo (Salatut elämät)
Aiheesta muualla
IMDb 
Olga Iita Mirjam Heikkala (s. 26. huhtikuuta 2000 Tornio) on suomalainen näyttelijä ja laulaja.
Heikkala tuli tunnetuksi MTV3-kanavalla vuonna 2013 esitetystä KIDSing-laulukilpailusta, johon hän osallistui ollessaan 12-vuotias. Hän eteni kilpailussa finaaliin saakka, mutta lopulta Jenni Jaakkola voitti kilpailun. Vuosina 2018–2023 Heikkala esitti Mira Angervuon hahmoa Salatut elämät -saippuasarjassa, jossa hän näytteli ensin satunnaisesti vuoden 2018 loppukeväästä saman vuoden loppuun. Hänen roolihahmonsa palasi sarjaan jälleen kesällä 2019 ja esiintyi sarjassa vakituisesti marraskuuhun 2023 asti.
Vuonna 2016 Heikkala muutti Helsinkiin päästyään opiskelemaan Kallion lukioon.
Vuonna 2024 Heikkala aloitti artistiuran taiteilijanimellä OLGA. Hän julkaisi debyyttisinglensä ”Uus bitch” maaliskuussa 2024 ja saavutti sillä Suomen Spotifyn Top 50 -listan ykkössijan huhtikuussa.
Toinen single "Stadi (Alicia)" julkaistiin kesäkuussa 2024, singlellä vierailee suomalainen laulaja Isac Elliot.
Filmografia

| Vuosi | Sarja | Rooli |
| --- | --- | --- |
| 2018–2023 | Salatut elämät | Mira Angervuo |
Diskografia > Single

| Nimi | Vuosi | Listasijoitukset> Single-lista | Listasijoitukset> Radio- lista | Albumi |
| --- | --- | --- | --- | --- |
| ”Uus Bitch” | 2024 | 1 | – |  |
| ”Stadi (Alicia)” (feat. Isac Elliot) | 2024 | 5 | – |  |
| "Iskelmää" | 2024 |  |  |  |
Aiheesta muualla

#puhurahasta-podcast, vieraana Olga Heikkala
| --- | --- |
Auktoriteettitunnisteet: Taiteenala :  MusicBrainz
Omega (Epican albumi)

| Omega Epica |
| --- | --- | --- |

Studioalbumin tiedot
 Julkaistu: 26. helmikuuta 2021
 Tyylilaji: sinfoninen metalli
 Kesto: 70.16
 Levy-yhtiö: Nuclear Blast
Listasijoitukset
  18. (albumilista)    5. (fyysinen albumilista)
Epican muut julkaisut
| Epica vs Attack on Titan Songs 2017 | Omega 2021 | The Alchemy Project 2022 |
Omega on sinfonista metallia soittavan Epican kahdeksas studioalbumi, joka julkaistiin 26. helmikuuta 2021 Nuclear Blastin kautta.
Kappaleet

| Omega |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | ”Alpha – Anteludium” | 1.38 |  |  |  |  |  |  |  |
| 2. | ”Abyss of Time – Countdown to Singularity” | 5.20 |  |  |  |  |  |  |  |
| 3. | ”The Skeleton Key” | 5.06 |  |  |  |  |  |  |  |
| 4. | ”Seal of Solomon” | 5.28 |  |  |  |  |  |  |  |
| 5. | ”Gaia” | 4.46 |  |  |  |  |  |  |  |
| 6. | ”Code of Life” | 5.58 |  |  |  |  |  |  |  |
| 7. | ”Freedom – The Wolves Within” | 5.37 |  |  |  |  |  |  |  |
| 8. | ”Kingdom of Heaven, Part III – The Antediluvian Universe” ”Ātman”  ”Sri Yantra”  ”Halls of Amenti”  ”Duality”  ”The Chikhai Bardo – Navigating the Afterlife Realms”  ”The Flower of Life – The Cosmic Spiral” | 13.24 |  |  |  |  |  |  |  |
| 9. | ”Rivers” | 4.48 |  |  |  |  |  |  |  |
| 10. | ”Synergize – Manic Manifest” | 6.36 |  |  |  |  |  |  |  |
| 11. | ”Twilight Reverie – The Hypnagogic State” | 4.29 |  |  |  |  |  |  |  |
| 12. | ”Omega – Sovereign of the Sun Spheres” ”The Omega Point”  ”The Hounds of the Barrier ”  ”The Apocalypse of the Illuminated Soul” | 7.06 |  |  |  |  |  |  |  |
| Disc 2: Omegacoustic |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | ”Rivers” (acapella) | 4.34 |  |  |  |  |  |  |  |
| 2. | ”Abyss O' Time” | 4.13 |  |  |  |  |  |  |  |
| 3. | ”Omegacoustic” | 4.29 |  |  |  |  |  |  |  |
| 4. | ”El Código Vital” | 3.51 |  |  |  |  |  |  |  |
Kokoonpano

Simone Simons – laulu, taustalaulu
Mark Jansen – kitara, örinälaulu
Isaac Delahaye – kitara
Coen Janssen – piano, syntetisaattori
Rob van der Loo – basso
Ariën van Weesenbeek – rummut, laulu
Arvostelut

Inferno:
Imperiumi: 7+/10
Kaaoszine: 6½/10
Soundi:
Aiheesta muualla

Omega (Epican albumi) Discogsissa. (englanniksi)
Albumi Omega (Epican albumi) Encyclopaedia Metallum -sivustolla (englanniksi)
| n k Epica |
| --- | --- |
 Simone Simons  Mark Jansen  Isaac Delahaye  Coen Janssen  Rob Van Der Loo  Ariën van Weesenbeek   Yves Huts  Jeroen Simons  Helena Michaelsen  Ad Sluijter  Iwan Hendrikx  Dennis Leeflang 
Studioalbumit:  The Phantom Agony  Consign to Oblivion  The Score – An Epic Journey  The Divine Conspiracy  Design Your Universe  Requiem for the Indifferent  The Quantum Enigma  The Holographic Principle  Omega 
Livealbumit:  We Will Take You with Us  The Classical Conspiracy  Retrospect  Omega Alive  Live at Paradiso